Diari Oficial de la Generalitat Valenciana


Sumario DOGV 5417, del 29-12-2006 (2006/15970)

Informació pública del projecte de reparcel·lació forçosa de la unitat d'execució única del pla parcial del sector residencial «Partida del Barranquet» de les normes subsidiàries de planejament del Verger.
-------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   5417

Fecha DOGV
:   29-12-2006

Sección del DOGV
:   V. OTROS ANUNCIOS - A) ORDENACIÓN DEL TERRITORIO Y URBANISMO

Número del documento
:   2006/15037


Organismo emisor
:   Urbanas de Levante, SA i Salvador Vila, SL

Tipo de documento
:   Anuncio

Informació pública del projecte de reparcel·lació forçosa de la unitat d'execució única del pla parcial del sector residencial «Partida del Barranquet» de les normes subsidiàries de planejament del Verger. [2006/S15028]  
A l'efecte del que establix la Llei de la Generalitat Valenciana 16/2005, de 30 de desembre, Urbanística Valenciana i del Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística, es fa saber als titulars de finques registrals afectades que, el 6 de juny de 2005, va ser adjudicat a Urbanas de Levante, SA i Salvador Vila, SL, el programa d'actuació integrada de la unitat d'execució única del pla parcial del sector residencial C «Partida Barranquet» de les normes subsidiàries de planejament del Verger. El director general de Planificació i Ordenació Territorial, amb l'informe favorable previ a la documentació presentada ordene la immediata publicació de l'acord de 6 de juny de 2005, d'aprovació definitiva amb les normes urbanístiques en el Butlletí Oficial de la Província d'Alacant número 228,de 3 d'octubre de 2006.  
En compliment de l'esmentat planejament Urbanas de Levante, SA i Salvador Vila, SL han formulat projecte de Reparcel·lació forçosa de l'esmentada unitat d'execució a l'empara del que establix l'article 169.5 de la Llei Urbanística Valenciana (en endavant LUV), en relació amb l'article 416 del Reglament d'Ordenació i Gestió Territorial i Urbanística (en endavant ROGTU).  
En aplicació del que establix l'article 416.1 ROGTU, en relació amb l'article 177.1.a) LUV, procedix sotmetre l'esmentat projecte amb tota la documentació annexa a informació pública per termini d'un mes comptadors a partir de l'endemà de la publicació d'este anunci en el Diari Oficial de la Generalitat.  
Es fa constar que durant este termini els interessats en este procediment podran formular qualsevol al·legacions que els convinga segons dret, tot això en els termes i condicions de la LUV i del ROGTU, a l'efecte del qual qualsevol interessat podrà consultar el projecte de reparcel·lació forçosa depositat a la notaria de Miguel Giner Albalate, situada al carrer Marqués de Campo, núm. 16, 3º, de Dénia (03009 Alacant), els dies hàbils en horari de 10.00 a 14.00 hores.  
Igualment es fa constar que qualsevol persona podrà comparéixer en esta notaria per a obtindre còpia de l'acta de protocol·lització del projecte i documents que s'acompanyen a este, o sol·licitar que se li exhibisca esta.  
Així mateix, l'esmentada documentació, així com l'expedient administratiu, podrà ser consultat en els locals de l'Ajuntament del Verger, els dies hàbils en idèntic horari.  
En aplicació de l'article 172.3 LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten a les finques, per la qual valga esta notificació com a requeriment per a l'aportació de la indicada informació, i es comunica així mateix que l'omissió, error o falsedat d'estes declaracions no podrà afectar al resultat objectiu de la reparcel·lació. En cas que s'apreciara dol o negligència greu podrà exigir-se la responsabilitat civil o penal que corresponga.  
Especialment, es requerix als titulars de béns i drets afectats per la reparcel·lació perquè aporten l'expedient la documentació necessària per a practicar una adequada valoració de les construccions, instal·lacions, plantacions, i si s'escau, activitats que han de ser objecte d'indemnització a càrrec del projecte de reparcel·lació forçosa.  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels drets que formaran un condomini en la finca de resultat, si s'escau, adjudicada.  
Així mateix, de conformitat amb el que establix l'article 174.7 LUV: durant l'exposició al públic de la reparcel·lació, a fi d'evitar el proindivís, els interessats, podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment s'haurà de cursar mitjançant acta notarial i oferir, simultàniament i alternativament, el pagament o el cobrament de la indemnització en metàl·lic, i es donarà un termini de 10 dies al requerit per a elegir si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de l'esmentada garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència».  
Les al·legacions que, si s'escau, foren formulades seran presentades davant l'Ajuntament del Verger, plaça de l'Ajuntament s/n.   
I a fi de dotar de les màximes garanties al procediment, a l'empara del que establix l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, s'ha publicat, així mateix, edicte en el Butlletí Oficial de la Província d'Alacant, dirigit als titulars de béns i drets la identitat dels quals és desconeguda, o sent-ne coneguda, és desconegut el seu domicili; així com respecte de qualsevol altres titulars de béns i drets afectats per l'actuació, la titularitat dels quals; identitat o domicili no consten en este procediment.   
València, 14 de desembre de 2006.. Per Urbanas de Levante, SA, p. p.: Juan J. Añón Soucase. Per Salvador Vila, SL, p. p.: Salvador Vila Soria.  
Llistat de titulars i interessats en les finques aportades del PRF de la unitat d'execució única del pla parcial del sector residencial C, «Partida del Barranquet» de les normes subsidiàries de planejament del Verger